Document ID: /roh_data/filtered/fineweb-2-filterrobots_roh.jsonl.gz/14046

In'amia dad Isabel Costa ha animà ella da ristgar quest pass, bandunar la patria ed ir a l’ester a lavurar. Avant 25 onns ha ella chattà ina plazza a Scuol e dapi quella giada è Isabel Costa dachasa a Scuol.
Chattar amicizia a Scuol era l'emprim temp fitg difficil. Ils emprims mais eran dirs e la decisiun da restar steva sin chommas falombras. La mentalitad engiadinaisa, la retegnientscha envers esters era gronda. Ma bainbaud ha ella chattà la colliaziun e pli tard perfin da maridar.
Return a chasa n'è nagina opziun
Oz viva Isabel Costa ensemen cun ses um e dus uffants a Scuol. Per ella na vegn in return en sia patria betg en dumonda. Ses uffants èn naschids e creschids si en l'Engiadina.
Il contact cun la famiglia en il Portugal è anc adina stretg, ma in inscunter datti sulettamain durant las vacanzas.
RR actualitad 12:00